KUNSTNIK FOOKUSES Ida Bois
Klaverimängu alustasin väikese tüdrukuna.
2002.a laulsin oma vanemate plaadile laulu "Väikene laul".
See innustas mind ennast muusikat looma
ja plaadifirma pakkus võimalust anda välja oma plaat.
Otsustasin, et teen kõikidele lauludele ise viisi.
Projekt viibis kuni 2006. a, mil tuli välja mu esimene kauamängiv.
Ida Bois laulis Valkoniemi Projecti plaadil "Hulkur"
laulu "Väike laul".
Ida esimene plaat ilmus 2006 aastal.
Teine plaat on tegemisel.
Olen pärit tõsiusklikust kodust, olles elanud pikka aega lapseusus.
Koguduse laagris võtsin vastu usuristimise,
kuid elasin siiski pisut ilmalikumat elu.
Paar aastat tagasi tegin otsuse usu kasuks.
Sellest alates on usk olnud tähtsaimal kohal mu elus.
"Halleluuja! Meie Isa" on uus lugu, mis sündis palvetöö tulemusena.
Olen palju palvetanud selle eest, et võiksin luua ülistuslaulu Issandale.
See sündis üsna loomulikult.
"HALLELUUJA, MEIE ISA" Autor: Ida Bois
Vaatan lindu lendamas, see ei muretse tuleviku pärast
Vaata Jumala loodud maailma, kõik ülistab Issandat
Looja poole sirutub, et saaks Teda puudutada
Halleluuja, Meie Isa
Vaata nüüd patust inimest, kes rikkus oma suhted Loojaga
Armust saatis Ta meile oma Poja, kelles me patud puhtaks on pestud
Kohtuotsus on kehtetu, armus võin Teda ülistada
Halleluuja, Meie Isa
Halleluuja, me Kuningas!
Halleluuja! Nüüd valitseb Jeesus Tema riik kestab igavesti
Tänan Teda, et Ta päästnud mindki
Tema armu siin maitsta saan
Olen alles 2 aastat olnud aktiivne koguduse töös ja elus kaasalööja.
Ka koguduses peab üksteist austama.
Me kõik oleme vaid inimesed,
nii et konflikte tekib sealgi,
mistõttu üksteise mõistmine ja alandlikkus on olulised.
Mind on karmi elukooli pandud, kuid võtan väljakutse vastu.
Minu lood sünnivad erinevalt.
Vahel on esmalt laulusõnad.
Siis on teada, millele tuleb meloodia luua.
Tavaliselt sünnib tunnetus siis vastavalt sõnadele.
Kuid vahel sünnib viis enne ja siis tuleb sõnad sinna sobitada.
See on väga erinev,
kuid see on alati minu viis ülistada Jumalat.
Minu jaoks tähendab see pikka palveaega,
vähemalt viimastel aastatel.
Plaadi valmimise protsess on raske, seal on palju tööd.
Mulle meeldib lugude loomisprotsess, kuna see on nii loov.
Olen neid luues koos Issandaga.
Olen nüüdki stuudiosse minemas, nii et see on töö!
See pole alati kõige meeldivam,
kuid teisest küljest naudin ma väga laulmist ja pillimängu.
Tegelikult on ükskõik, kus seda teha, kui vaid saaks teha.
Muusika oli mu suur unistus ja nüüd ka põhjus tänuks.
Olen saanud juba nii palju teha.
Usun, kuhu Issand mind läkitab, sinna ma lähen.
Soovin, et mu jaoks oleks ka tulevikus tegemisi.
Muu hulgas soovin, et pere oleks ikka kõige tähtsam mu jaoks.
Ja mingil ajal tuleb ka kool lõpetada. Nii ongi.
Lugu "Lootus jääb", oli algselt inglisekeelne.
Kirjutasin selle loo paar aastat tagasi, kui sain usklikuks.
Kuna viis ja tekst sündisid tookord iseenesest,
tegin alles paar nädalat tagasi loole uued soomekeelsed sõnad.
Sellisena see lugu nüüd kõlab.
Veel kord haarad kinni mu käest, kui käe ulatan
Sa ei suuda enam kauem
Nii kerge on jääda jõuetuna oma kaotusvalu põdema,
sest jõud on otsa saanud
Su jalad ei kanna raskust, läheme koos
Sõber, veel on piisavalt lootust, et minna edasi!
Sõber, saame tänada Taevaisa Ta on meiega, Ta on meiega
Hirm on halvanud su väe, sul pole enam jõudu
Ära tee oma südant kõvaks, süda tuksuma on loodud
Kui su jõud on otsa saanud ja su jalad ei kanna raskust
Läheme koos
Sõber, veel on piisavalt lootust, et minna edasi!
Sõber, saame tänada Taevaisa, Ta on meiega, Ta on meiega
Ta jääb me juurde
Kui su jõud on otsa saanud, läheme koos
Läheme koos edasi
Tõlge: Mare Peterson